techiaith/cofnodycynulliad_en-cy huggingface dataset:
English: I'd like to thank Jack Sargeant for tabling such an important question today, and also to pay tribute to his father, Carl Sargeant, who helped me when I had a number of anxiety problems as a result of a negative and destructive relationship I had in the past. He was very supportive of me, and without his support, I don't think I would have come out as strongly as I have done. But my question is on eating disorders. I've spent my whole career campaigning on this issue, and we've heard from Beat Cymru, who have done laudable work in this area, that eating disorders have got worse during COVID. That anxiety, that feeling that they don't have the services available to them, and that they don't get the support that they need, is something that is very grave at the moment. I understand what you say, Minister, about talking about mental health, but people have had enough of talking; they want action. And there is an absence of services on the ground for people with all sorts of different mental health problems. So, it's an appeal to you, on my last day in the Senedd, to ensure that those services are improved for the future, so that people don't have to access private services in the future, so that they don't feel that their lives get so bad that they want to bring their lives to an end, so that new mothers can get the support that they need. That's my appeal to you as a Government now and to any future government that may come forward in May.
Welsh: Hoffwn i ddiolch i Jack Sargeant hefyd am roi cwestiwn mor bwysig gerbron, a thalu teyrnged i'w dad, Carl Sargeant, a oedd wedi fy helpu i pan wnes i gael nifer o broblemau gyda gorbryder yn sgil perthynas negyddol a dinistriol yn y gorffennol. Roedd e wedi bod yn gefn i fi, a heb ei gefnogaeth e, dwi ddim yn credu y buaswn i wedi dod mas mor gadarn ag yr ydw i wedi dod dros y blynyddoedd. Ond mae fy nghwestiwn i ar anhwylderau bwyta. Dwi wedi treulio fy ngyrfa i gyd yn ymgyrchu ar anhwylderau bwyta, a dŷn ni wedi clywed gan Beat Cymru, sydd wedi gwneud gwaith clodwiw yn y maes yma, fod anhwylderau bwyta wedi tyfu yn ystod COVID. Mae'r gorbryder yna, eu bod nhw'n teimlo fel nad yw rhai o'r gwasanaethau ar gael iddyn nhw, eu bod nhw ddim yn cael y gefnogaeth sy'n angenrheidiol iddyn nhw, yn rhywbeth sydd yn ddybryd ar hyn o bryd. Dwi'n deall beth rydych yn ei ddweud, Weinidog, ynglŷn â siarad am iechyd meddwl, ond mae pobl wedi cael digon o siarad hefyd; maen nhw eisiau gweithredu. Ac mae yna ddiffyg gwasanaethau ar lawr gwlad i bobl sydd â llu o broblemau iechyd meddwl gwahanol. Fy apêl i chi, ar fy niwrnod olaf i yn y Senedd, yw sicrhau bod y gwasanaethau hynny yn gwella i'r dyfodol, fel nad yw pobl yn gorfod cael gwasanaethau preifat yn y dyfodol, fel nad ydyn nhw'n gorfod teimlo fel bod eu bywyd nhw mor wael eu bod nhw eisiau dod â'u bywyd nhw i ben, fel bod mamau newydd yn gallu cael y gefnogaeth sydd yn angenrheidiol iddyn nhw. Dyna yw fy apêl i chi fel Llywodraeth nawr ac i unrhyw lywodraeth sydd yn dod gerbron ym mis Mai.
English: We'll turn to spokespersons' questions now, and the first up this afternoon is Plaid Cymru spokesperson, Siân Gwenllian.
Welsh: Symudwn at gwestiynau'r llefarwyr yn awr, a daw'r cyntaf y prynhawn yma gan lefarydd Plaid Cymru, Siân Gwenllian.
English: Thank you very much, Dirprwy Lywydd. I welcome the news that the Welsh Government will launch the second phase of the cultural recovery fund, providing more assurance to the arts and culture sectors. There is one aspect that the sector has raised with me already, namely the accessibility of the programme. Do you have plans in place to ensure that the application process is fair, particularly to individuals who do not have the means to win the race, as it were, and I am talking specifically here about individuals with disabilities or illnesses that make it difficult for them to fill in forms quickly, and also individuals with care or work responsibilities that mean that they can't be available to sit in front of their computer at a specific time? And secondly, in terms of the fund, performance schools have failed to make full use of the support available from Government across the various sectors. It seems that they don't tick the right boxes in order to benefit from the funds that have been put in place. So, will you consider enhancing the access to the culture recovery fund in this second phase in order to ensure that these unique and important organisations can be supported?
Welsh: Diolch yn fawr iawn, Dirprwy Lywydd. Dwi'n croesawu'r newyddion y bydd Llywodraeth Cymru yn lansio ail gam o'r gronfa adferiad diwylliannol gan roi ychydig mwy o sicrwydd i'r sector celfyddydau a diwylliannol. Mae yna un agwedd y mae'r sector wedi ei chodi efo mi yn barod, sef hygyrchedd y cynllun. Oes gennych chi gynlluniau yn eu lle i sicrhau bod y broses ymgeisio yn un deg, yn enwedig i unigolion sydd ddim â'r modd i ennill y ras, fel petai, a dwi'n sôn yn benodol am unigolion efo anableddau neu salwch sydd yn eu gwneud hi'n anodd llenwi ffurflenni yn sydyn, a hefyd unigolion sydd â chyfrifoldebau gofal neu waith ac felly sy'n methu bod ar gael i eistedd o flaen y cyfrifiadur am amser penodol? Ac yn ail, o ran y gronfa, mae ysgolion perfformio wedi methu â gwneud defnydd llawn o gymorth sydd ar gael gan y Llywodraeth ar draws y sectorau gwahanol. Mae'n debyg nad ydyn nhw'n ticio'r bocsys angenrheidiol i fanteisio ar y cronfeydd sydd wedi cael eu sefydlu. Felly, wnewch chi ystyried ehangu'r sail mynediad at y gronfa adferiad diwylliannol yn yr ail gam yma er mwyn gwneud yn siŵr y gall y sefydliadau unigryw a phwysig yma dderbyn cefnogaeth?
English: Thank you very much, Siân. First of all, I'm just so pleased that we've been able to announce this additional funding. This isn't something that happens in England in the same way, and certainly the help that we've been able to provide to freelancers is something that has genuinely been appreciated because none of that is happening in England. Certainly, I was aware during the first phase that there was a problem because there were so many people and the process was difficult for some people to complete in time. So, by the time we go through all of the phases, we were confident that everyone who needed and wanted to apply had the opportunity to do that. So, no-one missed out. Maybe, in the first round and by the end of all the phases, we will have ensured that everyone who needed to apply will have had the opportunity to do that. So, I do hope that we won't see the problem that we saw during the first phase, not because of any problems that were deliberate, but just because of the capacity of the system to cope. So, we're in a different situation now. We know who applied the first time, so it'll be much easier because we'll have that information to hand. So, I do hope that the accessibility of the process will be much better. And thank you very much for asking about the performing schools. I wasn't aware of that, and so I will go back and ask what the situation is with those.
Welsh: Diolch yn fawr, Siân. Yn gyntaf, dwi jest more blês ein bod ni wedi gallu cyhoeddi'r arian ychwanegol yma. Dyw hwn ddim yn rhywbeth sydd yn digwydd yn Lloegr yn yr un modd, ac, yn sicr, mae'r help rŷn ni wedi gallu ei roi i bobl sydd yn llawrydd - freelancers - yn rhywbeth sydd yn wirioneddol wedi cael ei werthfawrogi achos does dim o hynny yn digwydd yn Lloegr. Yn sicr, roeddwn i'n ymwybodol yn ystod y cyfnod cyntaf fod yna broblemau achos roedd cymaint o bobl ac roedd y broses yn anodd i rai pobl o ran cyrraedd mewn pryd. Erbyn i ni fynd trwy'r camau i gyd, roeddem ni'n hyderus bod pob un a oedd eisiau ac angen ymgeisio wedi cael y cyfle i wneud hynny. Felly, wnaeth neb golli mas. Efallai, yn y rownd gyntaf ac erbyn diwedd y cyfnodau gwahanol, fe fyddwn ni wedi sicrhau bod pob un a oedd angen ymgeisio wedi cael y cyfle i wneud hynny. Felly, dwi'n gobeithio na fyddwn ni'n gweld y broblem welon ni yn ystod y tymor cyntaf, nid o achos unrhyw broblemau a oedd yn bwrpasol, ond jest o achos capasiti'r system i 'cope-io'. Felly, rŷn ni mewn sefyllfa wahanol nawr. Rŷn ni'n gwybod pwy oedd wedi trio y tro cyntaf, so fe fydd e lot yn haws achos bydd y wybodaeth yna i gyd gyda ni. Felly, dwi'n gobeithio bod hygyrchedd y broses lot yn well hefyd. A diolch yn fawr am ofyn am yr ysgolion perfformio. Doeddwn i ddim yn ymwybodol o hynny, ac felly mi af yn ôl i ofyn beth yw'r sefyllfa gyda'r rheini.
English: Turning now to another area that forms part of your portfolio, namely major events, I'm given to understand that the Government has commissioned an independent report on the major events strategy. I understand that work did start way before the pandemic hit and that it has also been completed, but that the report has not been published. Can you explain why that report wasn't published and can you give us some kind of flavour of what that report contained? And will you publish the report - I know there isn't much time left now before the election period - or will this report simply be left to gather dust on a shelf?
Welsh: I droi at faes arall sydd yn rhan o'ch dyletswyddau chi, sef digwyddiadau mawr, dwi ar ddeall fod y Llywodraeth wedi comisiynu adroddiad annibynnol am y strategaeth digwyddiadau mawr. Dwi'n deall bod gwaith wedi cychwyn ymhell cyn i'r pandemig ein taro ni a'i fod o wedi cael ei gwblhau hefyd ond nad ydy'r adroddiad wedi cael ei gyhoeddi. Fedrwch chi egluro pam nad ydy'r adroddiad wedi'i gyhoedd ac a fedrwch chi roi rhyw fath o flas o beth oedd yn yr adroddiad yna? Ac a fyddwch chi yn ei gyhoeddi fo - rydw i'n gwybod nad oes llawer o amser ar ôl rŵan cyn y cyfnod etholiad - neu a fydd yr adroddiad yma yn aros ar y silff i gasglu llwch?
English: Thank you very much, Siân. As you're aware, we did commission this before the pandemic struck, and, obviously, if there's anything that's been affected by the pandemic, well, that's major events, and so, to a certain extent, part of the problem is that a lot of the report was written before the pandemic. So, evidently, we needed to adapt that in the face of the pandemic, because the support that the sector needs now is completely different to what they would have needed before the pandemic. So, we have asked the author of the report to consider that, and so the report is still in the hands of the author and we're waiting for the author to come back to us before we can publish the report. But I do hope - . I have been pressing to get that report published for some time now.
Welsh: Diolch yn fawr, Siân. Fel ŷch chi'n ymwybodol, mi wnaethon ni gomisiynu hwn cyn i'r pandemig daro, ac, yn amlwg, os oes yna unrhyw beth wedi cael ei effeithio gan y pandemig, digwyddiadau mawr yw hynny. Felly, i raddau, rhan o'r broblem yw y gwnaeth lot o'r adroddiad gael ei ysgrifennu cyn y pandemig, ac felly, yn amlwg, mae angen addasu nawr yn wyneb beth sy'n digwydd gyda'r pandemig, achos mae'r help sydd ei angen ar y sector nawr yn hollol wahanol i beth fyddai wedi bod ei angen cyn y pandemig. Felly, rŷn ni wedi gofyn i'r awdur ystyried hynny ac, felly, mae'r adroddiad yn dal i fod yn nwylo'r awdur, ac rŷn ni'n aros i'r awdur ddod nôl atom ni o hyd cyn ein bod ni'n gallu cyhoeddi'r adroddiad yna. Ond dwi'n gobeithio - . Dwi wedi bod yn pwyso i gael yr adroddiad yna wedi cael ei gyhoeddi ers tipyn nawr.
English: So, hopefully it will see the light of day and we will see the recommendations in terms of the future direction of this work. If I could turn, finally, to the need, in my opinion, for an entirely new strategy for the arts and culture sector in Wales, I think that supporting a vibrant and innovative creative industry with strong support will help Wales to adapt to the post-COVID landscape in many ways. But the problem at the moment is that Government departments are working in silos, and, in moving to the next Senedd, the arts, our language, the Welsh language, and our heritage should have status across Government, and these issues - the Welsh language, the arts, culture and sports - need to be at the heart of public policy and action by central Government and local government and drawn into economic development, to health, education, the environment, and so on and so forth. Do you, therefore, agree, in terms of the arts specifically, that we need a new, holistic strategic direction that is inclusive in order to develop this sector so that it is truly at the heart of everything that the Government does?
Welsh: Felly, gobeithio y caiff o weld golau dydd ac y gwnawn ni weld yn union beth ydy'r argymhellion ar gyfer cyfeiriad y gwaith yma i'r dyfodol. Jest i droi yn olaf at yr angen, rydw i'n credu, am strategaeth gwbl newydd ar gyfer y celfyddydau a'r sector diwylliannol yng Nghymru, dwi'n meddwl y bydd cynnal diwydiant creadigol bywiog ac arloesol efo cefnogaeth dda yn helpu Cymru i addasu i'r dirwedd ôl-COVID-19 mewn sawl ffordd. Ond y broblem ar hyn o bryd ydy bod adrannau'r Llywodraeth yn gweithio mewn seilos, ac, wrth symud at y Senedd nesaf, mae angen i'r celfyddydau, ein hiaith ni, yr iaith Gymraeg, a'n treftadaeth ni fod yn bwysig ar draws Llywodraeth, ac mae angen gosod y materion yma - y Gymraeg, y celfyddydau, diwylliant, chwaraeon - wrth wraidd polisi cyhoeddus a gweithredu gan Lywodraeth ganol a llywodraeth leol a'u tynnu nhw i mewn i ddatblygu economaidd, maes iechyd, addysg, yr amgylchedd ac yn y blaen. Ydych chi, felly, yn cytuno, o ran y celfyddydau yn benodol, fod angen cyfeiriad strategol, holistaidd, newydd a chynhwysol er mwyn datblygu'r sector yma i fod yn wirioneddol wrth wraidd popeth mae'r Llywodraeth yn ei wneud?
English: Well, I think that the fact that we did launch Creative Wales and that we've moved forward with that project, and the fact that we have understood that this industry is something that does contribute in a profound way to our economy - . If you look at the increase in the number of people who work in the arts, there's been an increase of about 50 per cent over the last decade. There has been an incredible increase, and there's scope for us to expand further. One of the things that we've done is to focus on trying to ensure that training is provided in the right places, and I think that we can go further on that. I do understand what you say in terms of the risk that we're working in silos, and, certainly, I hope that, if we all come back next time, this is something where we'll see more work across the Government. In terms of the Welsh language, I've taken a paper to Cabinet recently to emphasise the fact that we have to go much further than we've gone so far and that we have to ensure that there is a responsibility on every Government department to mainstream the Welsh language. Of course, I hope that, when we do return, there will be a new action programme and that every department in the Welsh Government will be expected to contribute in some way in order to show what they are doing in terms of moving things forward as regards the Welsh language.
Welsh: Wel, dwi'n meddwl bod y ffaith ein bod ni wedi cyhoeddi Cymru Creadigol, ein bod ni wedi symud ymlaen gyda'r project yna, ein bod ni wedi deall bod y diwydiant yma yn rhywbeth sydd yn cyfrannu mewn ffordd aruthrol i'n heconomi ni - . Os ŷch chi'n edrych ar y cynnydd o ran nifer y bobl sydd yn gweithio yn y celfyddydau, mae tua 50 y cant o gynnydd wedi bod yn ystod y 10 mlynedd diwethaf. Mae e wedi bod yn gynnydd aruthrol, ac, wrth gwrs, mae yna le inni ehangu yn fwy. Un o'r pethau rŷn ni wedi ei wneud yw canolbwyntio ar geisio sicrhau bod hyfforddi yn y lle cywir, a dwi'n meddwl bod yna le inni fynd ymhellach ar hynny. Dwi'n deall beth ŷch chi'n dweud o ran y perygl ein bod ni'n gweithio mewn seilos, ac, yn sicr, dwi'n gobeithio, os byddwn ni i gyd yn dod nôl y tro nesaf, y bydd hwn yn rhywbeth lle byddwn ni'n gweld mwy o waith ar draws y Llywodraeth. Yn sicr o ran y Gymraeg, dwi wedi cymryd papur i'r Cabinet yn ddiweddar i danlinellu'r ffaith bod yn rhaid inni fynd lot ymhellach nag ŷn ni wedi mynd hyd yn hyn a bod yn rhaid inni sicrhau bod yna gyfrifoldeb ar bob adran y tu fewn i'r Llywodraeth i brif ffrydio'r Gymraeg. Wrth gwrs, rwy'n gobeithio, pan fyddwn ni'n dod nôl, y bydd yna raglen weithredu newydd ac y bydd yna ddisgwyl i bob adran yn y Llywodraeth gyfrannu mewn rhyw ffordd i ddangos beth maen nhw'n ei wneud o ran symud pethau ymlaen ynglŷn â'r Gymraeg.
English: I thank you very much, Deputy Presiding Officer. Minister, can I start on the engagement we've had? I've enjoyed shadowing this brief. We had briefings during the first lockdown on the cultural challenges ahead in terms of getting finance out. I do, however, want to talk about mental health and I was encouraged by your references earlier to the NGO sector. Will you join me in commending young people who take their mental health seriously, and also take the help that's available from schools and organisations like the Scouts, who are now involved in it?
Welsh: Diolch yn fawr iawn, Ddirprwy Lywydd. Weinidog, a gaf fi ddechrau drwy sôn am yr ymgysylltiad rydym wedi'i gael? Rwyf wedi mwynhau cysgodi'r briff hwn. Cawsom sesiynau briffio yn ystod y cyfyngiadau symud cyntaf ar yr heriau diwylliannol sy'n ein hwynebu o ran darparu cyllid. Fodd bynnag, hoffwn siarad am iechyd meddwl a chefais fy nghalonogi gan eich cyfeiriadau yn gynharach at y sector cyrff anllywodraethol. A wnewch chi ymuno â mi i ganmol pobl ifanc sydd o ddifrif ynglŷn â'u hiechyd meddwl, yn ogystal â derbyn y cymorth sydd ar gael gan ysgolion a sefydliadau fel y Sgowtiaid, sydd hefyd yn cymryd rhan yn y gwaith hwn bellach?
English: Thank you very much, Dafydd, for everything you've done for us in the Senedd, but also for our nation.
Welsh: So, diolch yn fawr iawn, Dafydd, am bopeth rwyt ti wedi ei wneud drosom ni yma yn y Senedd ond hefyd dros ein gwlad ni.
English: David, thank you very much for your question on young people as well. Of course, it is crucial that young people take their mental health seriously. I'm really pleased, actually, that so many of them are taking this seriously now. They seem to be talking about it a lot more. I think that it is a really, really difficult time for young people. Many of them have not had access to their friends for a long time, they've not had access to the routine that they were used to, and, of course, the other thing that none of us had to deal with when we were young is the absolute tyranny of social media. I do think this is something that we have to take seriously and that we have to help these children to develop resilience in the face of something that none of us had to experience at such a young age. I know that we have put in substantial support to help young people. I know that there's more that we need to do, but I can assure you that the Welsh Government is absolutely clear that we need to move forward even further in this space than we have done, with the whole-school approach and the whole-system approach and of course, the reform of our curriculum, which, of course, has mental health as central to the core of what it's trying to achieve.
Welsh: David, diolch yn fawr iawn am eich cwestiwn ar bobl ifanc hefyd. Wrth gwrs, mae'n hanfodol fod pobl ifanc o ddifrif ynglŷn â'u hiechyd meddwl. Rwy'n falch iawn fod cymaint ohonynt o ddifrif am hyn bellach. Ymddengys eu bod yn trafod y mater lawer mwy. Credaf fod hwn yn gyfnod anodd iawn i bobl ifanc. Mae llawer ohonynt heb fod gyda'u ffrindiau ers amser maith, maent wedi bod heb y drefn ddyddiol roeddent wedi arfer â hi, ac wrth gwrs, y peth arall na fu'n rhaid i'r un ohonom ni ymdopi ag ef pan oeddem yn ifanc yw gorthrwm llwyr y cyfryngau cymdeithasol. Credaf fod hyn yn rhywbeth y mae'n rhaid i ni fod o ddifrif yn ei gylch a rhaid inni helpu'r plant hyn i ddatblygu gwytnwch yn wyneb rhywbeth nad oedd yn rhaid i'r un ohonom ni ei wynebu mor ifanc. Gwn ein bod wedi rhoi cymorth sylweddol i helpu pobl ifanc. Gwn fod angen i ni wneud mwy, ond gallaf eich sicrhau bod Llywodraeth Cymru yn gwbl glir fod angen inni wneud mwy o gynnydd eto yn y maes hwn nag a wnaethom hyd yma, gyda'r dull ysgol gyfan a'r dull system gyfan ac wrth gwrs, diwygio ein cwricwlwm, sydd, wrth gwrs, ag iechyd meddwl yn ganolog i'r hyn y mae'n ceisio ei gyflawni.
English: Thank you for that generous reply, Minister, and I certainly would like to join you in the tribute you made to Dafydd Elis-Thomas. I also want to commend Mind, who are working closely with Hafal and other organisations. I think the mental health sector is outstanding in its co-operative work - the umbrella bodies really pack a punch because they work together. One of the main things they're asking us to focus on - whichever party becomes the next Welsh Government - is to look at the need for an anti-stigma campaign. Now, I'm disappointed in the sense that, I think, for all of the Assembly and Senedd elections of the past, this has probably been raised and it's still a real issue. So, do you join me in hoping that whoever is in Government in May will put this at the top of the list?
Welsh: Diolch am eich ateb caredig, Weinidog, ac yn sicr, hoffwn ategu'r deyrnged a roesoch i Dafydd Elis-Thomas. Rwyf hefyd am ganmol Mind, sy'n gweithio'n agos gyda Hafal a sefydliadau eraill. Credaf fod y sector iechyd meddwl yn rhagorol yn ei waith cydweithredol - mae'r cyrff ymbarél yn effeithiol iawn am eu bod yn gweithio gyda'i gilydd. Un o'r prif bethau y maent yn gofyn inni ganolbwyntio arnynt - ni waeth pa blaid a ddaw'n Llywodraeth nesaf Cymru - yw'r angen am ymgyrch gwrth-stigma. Nawr, rwy'n siomedig yn yr ystyr fod hyn wedi'i godi yn holl etholiadau'r Cynulliad a'r Senedd yn y gorffennol, mae'n debyg, ac mae'n dal i fod yn broblem go iawn. Felly, a wnewch chi ategu fy ngobaith y bydd pwy bynnag sy'n Llywodraeth ym mis Mai yn rhoi hyn ar frig y rhestr?
English: It appears we seem to have lost David Melding for his third question. David, can you hear me?
Welsh: Mae'n ymddangos ein bod wedi colli David Melding am ei drydydd cwestiwn. David, a allwch chi fy nghlywed?
English: Yes, I've been reconnected. Can you hear me, Deputy Presiding Officer?
Welsh: Gallaf, rwyf wedi cael fy ailgysylltu. A allwch chi fy nghlywed, Ddirprwy Lywydd?
English: Yes, that's fine. You've got one more question as spokesperson.
Welsh: Gallaf, mae hynny'n iawn. Mae gennych un cwestiwn arall fel llefarydd.
English: I will proceed to my final question. It did cut out when I think the Minister was going to launch an attack on the Conservative Party -
Welsh: Af ymlaen at fy nghwestiwn olaf. Torrodd y cysylltiad pan oedd y Gweinidog yn mynd i ymosod ar y Blaid Geidwadol rwy'n credu -
English: Anti-Tory party, which is a good time for you to cut out, there, David.
Welsh: Yn erbyn y blaid Dorïaidd, sy'n adeg dda i'ch cysylltiad dorri, David.
English: I think you were focusing on the UK party rather than the Welsh Conservative Party, but I don't want a harsh finish to my questions. Can I just say that I have been encouraged by the Welsh Government's participation with the Charity Commission in the programme Revitalising Trusts, which you may know looks at dormant accounts, basically, and tries to transfer those moneys where appropriate to active charitable purposes. Do you agree with me that, in promoting this excellent programme run by the Charity Commission, mental health charities should receive a very high priority?
Welsh: Rwy'n credu eich bod yn canolbwyntio ar blaid y DU yn hytrach na Phlaid y Ceidwadwyr Cymreig, ond nid wyf eisiau diwedd cas i fy nghwestiynau. A gaf fi ddweud fy mod wedi cael fy annog gan gyfranogiad Llywodraeth Cymru gyda'r Comisiwn Elusennau yn y rhaglen Adfywio Ymddiriedolaethau, y gwyddoch efallai eu bod yn edrych ar gyfrifon segur, yn y bôn, ac yn ceisio trosglwyddo'r arian hwnnw lle bo'n briodol at ddibenion elusennol gweithredol. A ydych yn cytuno â mi y dylai elusennau iechyd meddwl gael blaenoriaeth uchel iawn wrth hyrwyddo'r rhaglen ragorol hon sy'n cael ei rhedeg gan y Comisiwn Elusennau?
English: Yes, absolutely, David. I would agree with you that that makes absolute sense, that some of that money should be directed to those mental health charities. So, I would support you in that.
Welsh: Yn bendant, David. Byddwn yn cytuno â chi fod hynny'n gwneud synnwyr llwyr, y dylid cyfeirio rhywfaint o'r arian hwnnw at yr elusennau iechyd meddwl hynny. Felly, byddwn yn eich cefnogi yn hynny o beth.